  Туспуктэм: Лада Иванова Наталия Сильвестрова 6+ 23-26 тулыспалэ Ижкарын Демидов нимо спортъя огъетын «Ижевская винтовка» ӵошатсконъёс ортчозы. Радъясьёс висисьёслы нимысьтыз программа дасязы. Со сярысь элькун тӧролэн но кивалтэтлэн пресс-службазы ивортӥз. Ужрад нуналъёсы висисьёсты автобусъёс «Северный микрорайон» дугдылонниысен биатлон огъетозь дунтэк нуллозы. Отын шуныт шатёр, сиськон инты дасязы. 23-тӥ, 25-тӥ но 26-тӥ тулыспалэ интерактивной площадкаос ужалозы: снукбол – пыдын  бильярд шудон, аэробейсбол но бадӟым рогатка, аэрогольф. Вань мылкыд карисьёс лотереяе пыриськыны но кузьым утыны быгатозы. 25-тӥ тулыспалэ, Удмуртиын тол спорт амалъёслэн нуналазы, олимпи комитет ютттэмен нылпиос но кышномуртъёс пӧлын гынсапеген хоккей турниръёс ортчозы. Командаосты висисьёслэсь люкалозы, соос нимысьтыз кузьым понна нюръяськозы. Озьы ик котькуд адями ГТО-площадкаын ас кужымзэ эскерыны быгатоз. Таӵе ужрадъёс тросгес калыкез физкультураен выронэ кыскон, тазалыко улон сямез вӧлмытон вылысь радъясько. Тодэ вайытом, «Ижевская винтовка» ӵошатсконъёсъёслэсь радлыксэс шараязы. Бызьылонъёсы Россиысь но Белоруссиысь тодмо биатлонистъёс вуозы. Тегъёс: Ижевскаявинтовка Спорт Биатлон Ижкар Удмуртия  